מרשעת (מחזמר)

רקע

המפיק מארק פלאט (לה לה לנד, דרייב) ניסה לעבד את הספר של מגוויר לתסריט קולנועי.
אך הוא הרגיש שמשהו היה חסר.
לאחר כמה ימים התמלילן סטיבן שוורץ (הגיבן מנוטרדאם, נסיך מצרים, גודספל) יצר קשר עם פלאט ואמר שהוא רוצה ליצור גרסה מוזיקלית של הספר.
בו ברגע פלאט הבין שזה מה שהיה חסר והיה שותף מלא בהפקת המחזמר על בימות ברודוויי.

עלילה

המחזמר מספר את סיפור היכרותן של אלפבה וגלינדה, שיגדלו להיות המכשפה הרעה מהמערב, והמכשפה הטובה מהצפון, החל מילדותן ועד להשתלבות מהצד בסיפור של הקוסם מארץ עוץ. חלק מהסצנות מראות את אותה ההתרחשות שמתוארת בספר הקוסם מארץ עוץ, אך מהחדר ליד, או מנקודת מבט אחרת.

מערכה ראשונה

המערכה הראשונה נפתחת בידיעה שהגיעה על מותה של אלפבה, המכשפה הרעה מהמערב, לאחר שילדה קטנה שפכה עליה דלי מים. המנצ'קינים, תושבי ארץ עוץ, שרים בגנות אלפבה בעוד שגלינדה, המכשפה הטובה מהצפון, מגיעה מהשמיים על מתקן זוהר שמפריח בועות סבון. 
המנצ'קינים שואלים את גלינדה, האם אלפבה תמיד הייתה מרושעת, והאם נכונה השמועה שפעם שתיהן היו בעצם חברות. גלינדה משיבה בחיוב ומתחילה לספר ולתאר את מעלליה של אלפבה עוד לפני היוולדה. גלינדה מספרת כי אלפבה הייתה בתו לכאורה של מושל המנצ'קינים, אך בלילה בו יצא לעסקים מחוץ לעיר, אמה שכבה עם אדם אחר, והתינוקת אלפבה נולדה ירוקה למרבה הבושה. 
הילדות של אלפבה לא הייתה מאושרת במיוחד: אביה המושל התבייש בה, אמה מתה בלידה של אחותה, נסה, שנולדה נכה, והיא סבלה מהצקות למראה גופה הירוק. כשהן מתבגרות, נסה ואלפבה מגיעות לאוניברסיטת שז לקוסמות. אביהן נוזף באלפבה ומזכיר לה שהיא הגיעה ללמוד רק בשביל לעזור לנסה, ולא עוזב את הבמה לפני שמעניק לנסה מתנה מיוחדת לתחילת לימודיה, נעלי כסף (שאותן תיקח דורותי בשלב מאוחר יותר).
מאדאם מוריבל, מנהלת האוניברסיטה בשז, מפרידה בין זוג האחיות, ושמה את אלפבה בחדר עם גלינדה הצעירה, שמציגה את עצמה ככליל השלמות, ולא כל כך מרוצה מהרעיון. אלפבה מתעצבנת ואינה מצליחה לשלוט בכוחותיה, וגורמת לכל סובביה לעוף בחדר. נסה בתגובה צועקת עליה, ומזכירה לאלפבה כי הבטיחה להתנהג יפה ולא לעשות בושות, בעוד שמאדאם מוריבל מתרשמת מכוחותיה של אלפבה ומבקשת לספק לה שיעורים פרטיים כדי לטפח אותו. 
תלמיד חדש מגיע לשז, הנסיך פיארו הפופולרי וחסר הדאגות. הוא מארגן נשף ריקודים לכבוד הגעתו, והתלמידים מתארגנים בזוגות. באק המנצ'קין מאוהב בגלינדה ושואל אם תסכים לרקוד איתו. היא מצידה מבקשת ממנו להזמין את נסה כי היא נכה וגם לה מגיע ליהנות. נסה מצטרפת למועדון המעריצות של גלינדה, הודות להצעתו של באק. כשאלפבה באה להודות לגלינדה על שעזרה לנסה, היא מלגלגת עליה ומביאה לה כובע מכשפות מחודד ושחור, ואומרת לה שהוא מושלם בשבילה. אלפבה נופלת בפח ומתרגשת מהמחווה, עד כדי כך שמורה למאדאם מוריבל לצרף אותה לשיעורים הפרטיים לכישוף שמקבלת אף על פי שמאדאם מוריבל מפקפקת בכשרונה של גלינדה. גלינדה שמחה שקיבלה את מבוקשה ומאותו הרגע הן נעשות חברות. 
("Dancing through Life") 
בלילה, בחדרן המשותף, גלינדה עושה לאלפבה שיחת בנות. גלינדה, מרגע שכבר מסתדרת עם אלפבה, רוצה לגרום לה להיות פופולרית, אבל לא יותר פופולרית ממנה. 
דוקטור דלמונד, עז מדברת, שהוא החיה האחרונה שמלמדת בארץ עוץ, מגלה בשיעור שאחד התלמידים כתב על הלוח שלחיות יש זכות לחיות אך לא להישמע: "Animals should be seen and not heard". לאחר השיעור, הוא מספר לאלפבה על האיום על חיות בארץ עוץ, ושחלק מהחיות אפילו מאבדות את כושר הדיבור ורק פועות. 
בהמשך המחזמר מגיעים לקחת את דוקטור דלמון ואוסרים על חיות ללמד. המורה המחליף מביא לכיתה אריה קטן ומפוחד בכלוב, דבר שעד לאותו היום לא נראה בארץ עוץ. אלפבה המזועזעת מפעילה את כוחותיה, כולם קופאים מלבדה ומלבד פיארו, שכבר הפך להיות החבר של גלינדה. פיארו עוזר לה והם מבריחים את גור האריות הקטן. הם מגלים אחד לשני רגשות חיבה תוך כדי גשם זלעפות שמתחיל לרדת. מאדאם מוריבל עושה קסם שמפסיק את הגשם, תוך השווצה שהיא מומחית בענייני מזג אוויר, ומעירה שלא טוב לאלפבה להירטב. היא מודיעה לאלפבה שהקוסם בכבודו ובעצמו רוצה להיפגש איתה. אלפבה לוקחת איתה את גלינדה לעיר הברקת, שם הן פוגשות את הקוסם, שמגלה להן שאין לו כוחות קסם, אבל חושב שיחד עם הכוחות של אלפבה הם יוכלו לעשות דברים נהדרים בממלכה. 
הקוסם מינה את מאדאם מוריבל להיות העוזרת האישית שלו. כדי לבדוק שאלפבה אכן בעלת כוחות כישוף, הוא מבקש ממנה לקרוא מספר הכישופים, ששפתו כבר לא מדוברת, אך מי שיש לו כוחות קסם יכול לקרוא. הוא מסביר לה שהקוף המשרת שלו כל הזמן קופץ, ואולי אם יהיו לו כנפיים הוא יוכל להגיע גבוה. אלפבה נענית לבקשתו ומכשפת שלא בכוונה תחילה, לא רק את הקוף הזה אלא את כל הקופים בעיר הברקת. 
הקוסם הנלהב מכוח הכישוף, משתף את אלפבה בכך שהקופים המעופפים יהיו צבא מרגלים נהדר שידווח על פעילות חיות חשודה. אלפבה מבינה שהקוסם הוא זה ששולל את זכויותיהם של החיות, ובורחת יחד עם גלינדה וספר הכישוף, לצלילי השיר "Defying Gravity".
אלפבה קוראת תיגר על כוח הכבידה, ואומרת שלא תכנע ולא תלך בדרך שאינה מאמינה בה. היא מציעה לגלינדה לבוא איתה, כי יחד הן יוכלו לעשות הכל. גלינדה האינטרסנטית שרוצה תהילה, בוחרת להישאר ואלפבה מתעופפת על מטאטא שכישפה. לאחר מכן הקוסם מכריז עליה כעל המכשפה הרעה מהמערב, ועל גלינדה כמכשפה הטובה מהצפון.

מערכה שנייה

גלינדה הטובה מודיעה למנצ'קינים על מסיבת אירוסים עם פיארו, שתפקידו החדש הוא ראש משמר החיפושים של אלפבה. פיארו אינו נלהב מהצעת האירוסים הפומבית של גלינדה. המנצ'קינים מספרים על מגוון שמועות על המכשפה הרעה מהמערב, אחת השמועות היא שהנשמה שלה כל כך מלוכלכת שמים ימסו אותה. 
אלפבה חוזרת לבית אביה המושל, שם היא רואה את נסה, שזועמת על הבלגן והבושות שעשתה, ורומזת שאביהן התאבד בגלל כל המהומות שגרמה להם. נסה המושלת היורשת הפכה את כל המנצ'קינים לעבדים, כדי שבאק, שלא אוהב אותה, לא יוכל להיפרד ממנה. זוהי הסיבה לכך שקראו לה המכשפה הרעה מהמזרח.
אלפבה מכשפת את נעלי הכסף של נסה, כדי שתוכל ללכת. הקסם עובד, ואז באק מודיע לה שהוא לא יכול יותר ועוזב לעיר הברקת כי הוא עדיין מאוהב בגלינדה. נסה הזועמת חוטפת את ספר הקסמים של אלפבה ומכשפת אותו שליבו יתכווץ. הוא צועק וסובל, ואלפבה, כדי שלא ימות, מכשפת אותו שיוכל להמשיך להתקיים בלי לב - כתוצאה מכך, הוא הפך לאיש הפח. נסה המזועזעת, מאשימה בכל את אלפבה שנותרת ללא מקום לפנות אליו, והיא חוזרת לעיר הברקת.
הקוסם ששמח על שובה של אלפבה ורוצה לשתף איתה פעולה, מוכן כאות הוקרה לשחרר את הקופים המכונפים מעבדות. או אז, רגע לפני שנוצר שיתוף פעולה בין הקוסם לאלפבה, היא מגלה את דוקטור דלמון העז שנמצא שם קשור בשבי, ואיבד את יכולת הדיבור. מזועזעת, היא שוב בורחת. פיארו תופס אותה, הם מתחבקים ובורחים יחדיו, לעיני גלינדה ההמומה, שלא מאמינה שדווקא אלפבה ופיארו יהיו ביחד. גלינדה הכעוסה והנבגדת מציעה למאדאם מוריבל להפיץ שמועה שנסה המכשפה הרעה מהמזרח בסכנה.
מאדאם מוריבל שהמומחיות שלה היא כישוף מזג האוויר, עושה הוקוס פוקוס, ומזמינה סופת טורנדו בעקבותיה דורותי מגיעה, והורגת בנחיתתה את נסה, המכשפה הרעה מהמזרח.
בהתאם לתוכנית, גלינדה מתעמתת עם אלפבה, עד שמגיע המשמר ותופס אותה. ואז מגיע פיארו, ומקריב את עצמו למען אלפבה. בשיר הבא, "אף מעשה טוב" (No good deed), אלפבה עושה למענו כישוף כדי שלא ידע כאב ודאגות, וכשהיא חושבת שנכשלה היא מתחילה לקבל את המוניטין שנוצר לה כ"מרשעת".
בסצנה הבאה רואים את חבורתה של דורותי - איש הפח, הלוא הוא באק המנצ'קין והאריה מוג הלב, שמתלונן שאם המכשפה הרעה לא הייתה נותנת לו לברוח כשהיה גור, הוא היה לומד להילחם ולעמוד על שלו. 
כשגלינדה מבינה שמאדאם מוריבל הרגה את נסה, היא מלאה ברגשות מעורבים, ומגיעה לטירה של המכשפה הרעה, שהיא אחת הטירות של משפחתו של פיארו. שם היא משלימה עם אלפבה, לא לפני שהיא אומרת לה 
"Come on they are just SHOES! Let it go!" ("נו, באמת, זה רק נעליים, מה את עושה כזה עניין"). 
אלפבה מביאה לגלינדה את ספר הכשפים, ואז דורותי שופכת עליה מים והיא נמסה. גלינדה מורה לקוסם לעוף חזרה לכדור הארץ, לא לפני שהיא מגלה לו שהוא האב האמיתי של אלפבה, הוא הזר ששכב עם אמה, כשאביה נסע מחוץ לעיר. מאדאם מוריבל נשלחת לכלא.
בסוף המערכה, פיארו שהפך להיות הדחליל מגיע לטירה, מרים את כובע המכשפה המחודד של אלפבה, ומשם יוצאת אלפבה, שלא נמסה, כי זו הייתה רק שמועה. אלפבה ופיארו מתאחדים מחדש ומבינים שעליהם לעזוב את ארץ עוץ. אלפבה רוצה לספר לגלינדה, אך פיארו אומר לה שאסור לגלינדה לדעת אם הם רוצים לחיות. גלינדה מודיעה שמעכשיו היא תיקח אחריות על ארץ עוץ ותהיה ידועה בתור "גלינדה הטובה", ואלפבה ופיארו עוזבים.

עיבוד קולנועי

בשנת 2012 עתיד לעלות לאקרנים העיבוד הקולנועי למחזמר.
המלחין והתמלילן של המחזמר סטיבן שוורץ יחזור ויעבד את הפסקול למדיום הקולנועי ויוסיף שלושה שירים חדשים.
המחזאית וויני הולצמן גם כן תחזור ותשכתב את התסריט לסרט.
המפיק מארק פלאט (לה לה לנד, רנט: לייב!) יפיק את הסרט.